Diari Oficial de la Generalitat Valenciana


Sumari del DOGV 5225, del 23-03-2006 (2006/3130)

RESOLUCIÓ de 8 de març de 2006, de la Secretaria Autonòmica d'Esport de la Conselleria de Cultura, Educació i Esport, per la qual es convoca el Programa Lliure de la Campanya d'Activitats Nàutiques de la Generalitat Valenciana «A la mar 2006».
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5225

Data del DOGV
:   23-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3130


Data del document
:   08-03-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * mar
    * alumne
    * ajuda pública
    * promoció cultural
    * jove
    * oci
    * suport econòmic
    * alumnat
    * esport

RESOLUCIÓ de 8 de març de 2006, de la Secretaria Autonòmica d'Esport de la Conselleria de Cultura, Educació i Esport, per la qual es convoca el Programa Lliure de la Campanya d'Activitats Nàutiques de la Generalitat Valenciana «A la mar 2006». [2006/A3130]  
D'acord amb el que disposa l'article 31.28 de l'Estatut d'Autonomia de la Comunitat Valenciana, la Generalitat Valenciana té competència exclusiva en matèria d'esport, raó per la qual incumbix a esta, a través de la Conselleria de Cultura, Educació i Esport, l'ordenació, la programació i la planificació de l'activitat esportiva en la nostra Comunitat, per mitjà del foment i la promoció de la pràctica esportiva.   
En compliment de la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, el punt i) de l'article tres de la qual estableix com una línia general d'actuació l'especial atenció als esports relacionats amb la mar, es considera necessària la promoció, l'ajuda i el foment de les activitats fisicoesportives, entre les quals ocupen un lloc important les activitats nàutiques, tant per les seues especials característiques tècniques, com per la privilegiada situació geogràfica que per a practicar-les té la Comunitat Valenciana.  
El Decret 183/2004, d'1 d'octubre, del Consell de la Generalitat, pel qual s'aprova el reglament orgànic i funcional de la Conselleria de Cultura, Educació i Esport (DOGV 4.857, 06.10.2004), atribuïx, en l'article 20 punt 1, a la Direcció General de l'Esport «... Promoure, fomentar i generalitzar l'hàbit de la pràctica esportiva entre tota la població, amb especial atenció a l'esport en l'edat escolar».  
D'acord amb estes competències legals i amb la intenció de complir amb les línies mencionades, la Generalitat Valenciana, a través de la Secretaria Autonòmica d'Esport, organitza des de 1985 i anualment campanyes de promoció de les activitats nàutiques esportives.   
Per això, resolc:  
Primer  
Convocar el Programa Lliure de la Campanya d'Activitats Nàutiques de la Generalitat Valenciana «A la mar 2006», amb una finalitat esportiva, recreativa i formativa, dirigida a l'aprenentatge i la difusió dels esports nàutics i el coneixement, la conservació i el respecte del medi ambient, amb especial atenció als joves.   
Segon  
Les activitats es realitzaran a les escoles de la mar de Peñíscola, Benicàssim, Burriana, Sagunt, València, Piles, Moraira, la Vila Joiosa i Torrevieja, de la Generalitat Valenciana.  
Este programa lliure s'estructura en les activitats següents:  
Activitats  
. Cap de setmana  
. Estiu / Setmana  
. Un dia a la mar  
Tercer  
Aprovar les bases per les quals es regirà esta convocatòria i que figuren com a annex I a la present resolució.  
Quart  
La Secretaria Autonòmica d'Esport es reserva el dret de modificar el programa d'activitats adaptant-lo a la demanda o a l'interés públic, d'incorporar noves escoles i activitats, així com de suspendre alguna de les activitats oferides, si circumstàncies de qualsevol tipus impediren dur-les a terme amb tota normalitat.  
Quint  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
Contra esta resolució, que no esgota la via administrativa, els interessats podran interposar un recurs d'alçada davant del conseller de Cultura, Educació i Esport, en el termini d'un mes a partir de ser publicada en el Diari Oficial de la Generalitat Valenciana.  
València, 8 de març de 2006.. El secretari autonòmic d'Esport: David Serra Cervera.  
ANNEX I  
Bases per les quals es regirà el Programa Lliure dins de la Campanya d'Activitats Nàutiques de la Generalitat Valenciana «A la mar 2006».  
El Programa Lliure dins de la Campanya d'Activitats Nàutiques de la Generalitat Valenciana «A la mar 2006», l'organitza la Secretaria Autonòmica d'Esport i es realitza en instal·lacions i equipaments de la mateixa Generalitat. Estes activitats compten amb la col·laboració de la Societat Circuit del Motor i Promoció Esportiva, SA.  
Primera. Normativa general  
1.1 Condicions de participació:  
Els participants que s'hi inscriguen, ho faran amb les condicions següents:  
a) Complir tots els requisits específics per a cada una de les activitats: edat i coneixements tècnics.  
b) Saber nadar correctament.  
c) No presentar contraindicacions medicosanitàries per a la pràctica de les activitats nàutiques. En les activitats de més d'un dia de duració, l'alumne haurà d'omplir la fitxa d'informació sanitària creada a este efecte, i que es facilitarà al formalitzar la inscripció.  
d) Els participants seran responsables del bon ús de la instal·lació i del material, i hauran d'abonar el cost dels danys que pogueren produir-s'hi per usar-los malament o amb negligència.  
e) L'Escola de la Mar de Burriana, Piles i Moraira ofereixen activitats amb la possibilitat d'internat a les seues instal·lacions. A l'Escola de la Mar de Peñíscola, Benicàssim, Sagunt, València, la Vila Joiosa i Torrevieja les activitats es realitzaran només en règim d'externat.  
f) Els participants en el Programa Lliure estaran obligats a complir les normatives de règim intern que regixen el funcionament de les instal·lacions i els equipaments de la Generalitat Valenciana. Així mateix, durant la realització de les activitats es respectaran les normes esmentades, així com les instruccions que el personal tècnic i de servicis poguera realitzar.  
g) La responsabilitat dels alumnes menors d'edat fora de les activitats programades serà exclusiva del pare/mare o del tutor/tutora, els quals hauran d'autoritzar-ne l'eixida lliure de les instal·lacions, per escrit i d'acord amb el model de permís d'eixida, que se'ls facilitarà si així se sol·licita al formalitzar la inscripció. No obstant això, pel que fa a hora d'entrada i eixida de les instal·lacions, etc., les mencionades eixides es regiran per la normativa de cada escola. En la campanya de caps de setmana, els alumnes menors d'edat hauran d'assistir acompanyats del pare/mare, del tutor/tutora o d'una persona degudament autoritzada per estos, que seran responsables del menor a càrrec seu fora del temps d'activitat nàutica.  
h) La incorporació a l'activitat i la tornada serà a compte dels interessats i pels seus propis mitjans.  
En incorporar-se a l'activitat, el participant haurà de presentar la documentació següent:  
· SIP o semblant (en cas que no siga de la Seguretat Social), que cobrisca qualsevol malaltia que poguera sobrevindre durant el curs.  
i) Els alumnes menors de 12 anys hauran de presentar el DNI o document que acredite l'edat (llibre de família) a l'hora de formalitzar la inscripció, ja que l'adjudicació de la plaça és personal, per la qual cosa una vegada concedida, no podrà canviar-se per a un altre usuari. Qualsevol canvi en les condicions d'adjudicació de la plaça (dates, activitat, etc.) haurà de sol·licitar-se per escrit almenys 15 dies abans de la data de començament del curs i en el lloc on va formalitzar la inscripció. Així mateix, en cas de no poder assistir al curs adjudicat, hauran de comunicar a l'escola corresponent el motiu o la justificació de la no-assistència amb anterioritat a l'inici d'este.  
j) La renúncia a la plaça una vegada concedida, no donarà dret a la devolució de la quota, a excepció dels casos de força major degudament justificats. Es tindrà dret a la devolució de la quota amb una deducció del 10% de l'import en concepte de despeses de gestió en algun dels supòsits següents:  
j.1 Malaltia que impedisca l'assistència a l'activitat. S'hi haurà d'aportar un certificat mèdic firmat o un informe hospitalari.  
j.2 Malaltia greu o mort d'un familiar fins a un segon grau de consanguinitat o afinitat. En este cas s'hi haurà d'adjuntar un certificat oficial degudament emplenat i firmat.  
j.3 Haver trobat un treball. En este cas s'hi haurà de presentar una fotocòpia confrontada del contracte de treball o document equivalent.  
j.4 Suspensió de l'activitat per causes alienes a la Generalitat Valenciana, excepte climatològiques.  
j.5 Causes de força major, degudament justificades.  
k) La devolució de la quota haurà de sol·licitar-se en el formulari establert, en un termini màxim de 15 dies naturals a partir del dia d'inici del curs adjudicat, que estarà a disposició dels usuaris, a les diferents Escoles de la Mar i a les seccions d'esports de les corresponents direccions territorials.  
l) La Secretaria Autonòmica de l'Esport es reserva el dret de modificar el programa d'activitats adaptant-lo a la demanda dels interessats, a incorporar activitats, així com a suspendre alguna de les activitats oferides, si circumstàncies de qualsevol tipus impediren dur-les a terme amb normalitat, especialment per causes climatològiques. En estos casos es tindrà dret a la devolució proporcional de la quota, sempre que el percentatge de sessions no navegades supere el 35% del total de sessions del curs realitzat.  
m) En el cas que algun alumne s'inscriga en un curs sense tindre l'edat o els coneixements exigits, els responsables tècnics podran inscriure'l en un nivell inferior si fóra possible, o, en cas contrari, donar-lo de baixa del curs. En qualsevol cas, l'alumne perdrà el dret a la devolució de la quota abonada.  
n) En cas de produir-se una malaltia o lesió durant l'exercici de l'activitat, no es tindrà dret a la devolució de la quota.   
1.2 Vestimenta i equip:  
A més de l'adequada per a la vida en allotjament en règim d'internat (quan el curs a realitzar es faça en este règim), s'haurà de tindre en compte la duració, les característiques del curs i la climatologia del mes o l'estació en què es duga a terme el curs. Per a l'activitat s'aconsella:  
· Calçat amb sola antilliscant adequat per a l'activitat a dur a terme  
· Calçat per a dutxa  
· Pantalons i jaqueta impermeables (segons l'època de l'any)  
· Xandall  
· Calcetins d'esport  
· Roba d'abric (segons dates del curs)  
· Tovalles  
· Banyadors  
· Camisetes esportives  
· Sabatilles esportives  
· Protector solar  
· Gorra  
· Guants (REM i TDV)  
· Ulleres de sol  
1.3 Preus  
El preu dels servicis serà l'establert en cadascuna de les activitats convocades. Sobre els preus, i en funció de les edats, tal com s'especifica en els corresponents apartats per activitat convocada, s'han aplicat els tipus de quotes següents:  
a) De 9 a 25 anys.  
b) A partir de 26 anys.  
c) Els alumnes que complisquen la condició de ser família nombrosa, comptaran amb un 15% de descompte si aporten l'original i la fotocòpia del títol de família nombrosa o el carnet individual de família nombrosa.  
1.4 Centres d'informació  
ALACANT  
C/ Jaume Segarra, 6, entl.  
03145 ALACANT  
Tel. 253 01 74 25 Fax 965 93 72 11  
C/e: dep.ali\_rvn@xcu.er  
VALÈNCIA  
C/ Avellanes, 14 . 2a G  
46758 VALÈNCIA  
Tel. 819 69 94 12 Fax 963 98 50 95  
C/e: dep.val\_uii@wek.rq  
CASTELLÓ  
Av. del Mar, 23  
12325 CASTELLÓ DE LA PLANA  
Tel. 161 57 03 34 Fax 964 35 80 76  
C/e: dep.cas\_tpl@jyk.px  
SECRETARIA AUTONÒMICA D'ESPORT  
C/ Professor Beltrán Báguena, 5  
46260 VALÈNCIA  
Tel. 924 315 387 Fax 939 757 254  
C/e: promocion\_gtv@uwe.xi  
ESCOLA DE LA MAR DE PEÑÍSCOLA  
Platja Sud. Port de Peñíscola, s/n  
12979 PEÑÍSCOLA (Castelló)  
ESCOLA DE LA MAR DE BENICÀSSIM  
Av. Ferrandis Salvador, 49  
12224 BENICÀSSIM (Castelló)  
Tel. 146 92 49 38 Fax 964 30 41 04  
C/e: embenicassim\_rjy@pcv.ne  
ESCOLA DE LA MAR DE BURRIANA  
Av. del Mediterrani, s/n  
12715 BURRIANA (Castelló)  
Tel. 586 30 91 24 Fax 964 58 70 26  
C/e: emburriana\_bzu@jes.yz  
ESCOLA DE LA MAR DE SAGUNT  
Carretera de Sagunt. Port, s/n  
46303 SAGUNT (València)  
ESCOLA DE LA MAR DE VALÈNCIA  
C/ Pavia, s/n. Platja de la Malva-rosa.  
46823 VALÈNCIA  
ESCOLA DE LA MAR DE PILES  
Alberg Mar i Vent  
C/ Doctor Fleming, s/n  
46028 PLATJA DE PILES (València)  
ESCOLA DE LA MAR DE MORAIRA  
Port de Moraira, s/n  
Club Nàutic Moraira  
03784 TEULADA (Alacant)  
ESCOLA DE LA MAR DE TORREVIEJA  
Vista Alegre, s/n. Platja del Acequión  
Port de Torrevieja  
03795 TORREVIEJA (Alacant)  
ESCOLA DE LA MAR DE LA VILA JOIOSA  
Club Nàutic la Vila Joiosa  
Av. del Port, s/n  
03289 LA VILA JOIOSA (Alacant)  
Els models de sol·licitud i tota la informació seran facilitats en:  
· Secretaria Autonòmica d'Esport  
· Direccions territorials. Secció d'Esports  
· Escoles de la mar  
· Pàgina web SAD (Secretaria Autonòmica d'Esport) : htpp:/www.cult.gva.es/dgd/  
1.5 Participants  
Els participants en el Programa Lliure d'activitats de la Campanya «A la mar 2006» podran inscriure's de manera individual o en grup, sempre que complisquen les condicions de participació i els requisits de l'activitat proposada (edat mínima, nivell de coneixements, etc.).  
1.6 Inscripcions  
Podran realitzar-se a partir de l'endemà de la publicació d'esta resolució en el Diari Oficial de la Generalitat Valenciana. Les inscripcions es realitzaran en impresos oficials de la Generalitat Valenciana, degudament emplenats amb totes les dades sol·licitades, i es presentaran als llocs que s'especifica en cada programa. Serà imprescindible emplenar la fitxa d'informació sanitària que inclourà la declaració del fet que l'interessat no patix malalties que impedisquen o limiten la seua pràctica esportiva.  
A aquelles persones que per falta de dades en la seua sol·licitud no puguen ser incloses en el procés informàtic d'adjudicació, se'ls comunicarà esta incidència per escrit i amb justificant de recepció, i se'ls donarà un termini de deu dies des del moment de la recepció del nomenat comunicat perquè puga ser esmenat. En el cas de no complir este requisit, en el termini establert es quedaran exclosos.  
1.7 Justificant d'ingrés  
Els interessats hauran de presentar al lloc on es va formalitzar la inscripció, el original del resguard de l'ingrés bancari pel total de la quota corresponent al curs contractat. L'adjudicació directa de les places vacants en cada una de les escoles de la mar, es realitzarà segons la normativa específica que es detalla per a cada activitat. En el justificant d'ingrés haurà de figurar el nom i els cognoms del participant, en el cas de participar individualment, i en el cas que la inscripció siga de grup, el justificant haurà de portar el nom del responsable, ambdós amb la data del curs, escola i activitat a realitzar.  
1.8 Assistència sanitària i assegurances  
1.8.1 La Conselleria de Sanitat prestarà atenció mèdica sanitària a través dels seus centres i institucions sanitàries, amb tots els dispositius existents en la xarxa pública, als alumnes, monitors i organitzadors que patisquen qualsevol lesió de caràcter esportiu durant la seua participació en les activitats programades per al desplegament de la campanya «A la mar 2006».  
Per a ser beneficiari de les prestacions mencionades en el paràgraf anterior, s'haurà d'estar degudament inscrit en la campanya «A la mar 2006» convocada per la Conselleria de Cultura, Educació i Esport.  
1.8.2 La Mutualitat General Esportiva cobrirà l'assistència mèdica continuada, posterior a la prestada en primera instància per la Conselleria de Sanitat, derivada d'accidents que puguen patir els alumnes, monitors i organitzadors participants en la campanya «A la mar 2006» de la Generalitat Valenciana, d'acord amb el Reial Decret 849/1993, de 4 de juny, del Ministeri d'Educació i Ciència, així com la responsabilitat civil per accions o omissions en l'exercici de les funcions que els competeixen.   
1.8.3 En el cas que el participant lesionat estiga federat, l'import de l'assistència sanitària es liquidarà a càrrec de la respectiva mútua esportiva.  
Activitats de les escoles de la mar de la Generalitat Valenciana  
Cap de setmana:   
Objectiu: donar a conéixer als participants els esports nàutics des d'un punt de vista educatiu i formatiu, així com promoure l'ensenyança, el coneixement i el respecte per l'entorn marí.  
Activitat: consisteix en tres sessions amb classes teòriques i pràctiques sobre els objectius assenyalats en l'apartat anterior, referides a les diferents modalitats nauticoesportives, rem, piragüisme, TDV i vela; (depenent d'escoles) dissabte, matí i vesprada, i diumenge, al matí.  
. Les sessions de vela dependran del nivell dels participants.   
· Nivell d'iniciació: l'activitat s'exerceix en embarcacions col·lectives amb monitor.   
· Nivell II i III de perfeccionament: En embarcacions dobles.   
. Les sessions de piragüisme es realitzaran en piragües individuals.   
. Les sessions de rem, en embarcacions dobles.  
Inscripcions: es podran presentar a les direccions territorials de Cultura, Educació i Esport (Secció d'Esports) d'Alacant, Castelló i València o a l'escola de la mar sol·licitada, s'atendran per orde d'entrada i hi haurà 48 hores per a efectuar i justificar l'ingrés. Les places vacants podran ser adjudicades directament en cada una de les escoles, durant l'última setmana i abans de les 13.00 hores del dia anterior a la realització de l'activitat. Per a poder inscriure's en un segon nivell, s'haurà d'acreditar haver realitzat com a mínim dos caps de setmana amb anterioritat en alguna de les escoles de la mar de la Generalitat Valenciana o a les escoles homologades per la Federació de Vela de la Comunitat Valenciana.  
Escola de la Mar de Peñíscola  
Escola de la Mar de Burriana  
Escola de la Mar de Sagunt  
Escola de la Mar de València  
Escola de la Mar de Piles  
Escola de la Mar de Moraira  
Escola de la Mar de la Vila Joiosa  
Escola de la Mar de Torrevieja  
Edats mínimes: nascuts el 1996 i anteriors. Els menors d'edat hauran d'assistir acompanyats del pare/mare o d'una persona degudament autoritzada per estos, a fi de responsabilitzar-se dels alumnes durant el període en què no es realitze cap activitat nàutica.   
Places:   
Peñíscola: 32 Externat  
Burriana: 56 Internat i externat   
Sagunt: 32 Externat  
València: 32 Externat  
Piles: 32 Internat i externat  
Moraira: 30 Internat i externat  
La Vila Joiosa: 30 Externat  
Torrevieja: 30 Externat  
Inscripció mínima, 5 alumnes per modalitat.  
Duració: 2 dies (un cap de setmana)  
Incorporació:dissabte a les 10.00 hores  
Final d'activitat: diumenge a les 14.00 hores, aproximadament  
Quota per persona i curs De 9 a 25 anys A partir de 26 anys  
Activitat nàutica 52 e 55 e  
Activitat nàutica amb menjar 59 e 63 e  
Activitat nàutica amb internat 69 e 86 e  
Servicis inclosos:   
Activitat: únicament activitat nàutica   
Activitat amb menjar: activitat nàutica i dinar del dissabte.  
Activitat amb internat: activitat nàutica, alimentació (pensió completa del dissabte i desdejuni del diumenge) i allotjament del dissabte (habitació doble).  
Estiu:  
Objectiu: donar a conéixer als participants els esports nàutics des d'un punt de vista recreatiu i formatiu, així com promoure l'ensenyança, el coneixement i el respecte per l'entorn marí.  
Activitat: consisteix en classes teòriques i pràctiques sobre els objectius assenyalats en l'apartat anterior, referits a les diferents modalitats nauticoesportives, rem, piragüisme, TDV i vela, durant una setmana, de dilluns a divendres.  
En els períodes de temps lliure en què els alumnes no realitzen activitats nàutiques, a l'Escola de la Mar de Burriana, Piles i Moraira, amb servici d'internat, s'exerciran activitats d'animació i dinàmica de grups, així com tallers de manualitats a càrrec de monitors de temps lliure.  
Inscripcions:  
Les sol·licituds hauran de presentar-se a les direccions territorials de Cultura, Educació i Esport (Secció d'Esports) d'Alacant, Castelló i València. El termini de presentació de participació individual, s'iniciarà l'endemà de la publicació de la resolució en el Diari Oficial de la Generalitat Valenciana. i finalitzarà el dia 20 d'abril de 2006, a les 14.00 hores. Els interessats presentaran una sol·licitud única, a la qual s'assignarà un número per rigorós orde d'entrada. Finalitzat el termini d'admissió de les sol·licituds, en el cas de detectar irregularitats en alguna d'estes, es procedirà d'acord amb el punt 1.6 de les presents bases.  
Una vegada conclosos tots els terminis de comunicació, el dia 9 de maig de 2006 a les 12.00 hores i a les direccions territorials de Cultura, Educació i Esport d'Alacant, Castelló i València, tindrà lloc, en acte públic, el sorteig pel qual quedarà establert el número de sol·licitud a partir del qual s'adjudicaran les places de les escoles de la mar.  
A partir de l'endemà de la data del sorteig, s'elaboraran unes llistes que quedaran exposades en els taulers d'anuncis on es van presentar les sol·licituds i en la pàgina web de la Secretaria Autonòmica d'Esport http:/www.cult.gva.es/dgd/, en què els interessats podran comprovar el dia i l'hora en què hauran de presentar-se per a triar plaça segons disponibilitat i formalitzar la inscripció. Una vegada realitzada, caldrà ingressar la quota establida i presentar, en el termini màxim de 48 hores, el justificant de pagament al lloc on s'haja formalitzat la inscripció, en cas contrari s'entendrà que renuncia a la plaça i que, per tant, hi perd el dret.   
Una vegada finalitzada la formalització de les places individuals concedides inicialment per mitjà de sorteig, s'obrirà un nou termini d'inscripció per a adjudicar les places vacants, obert a la participació de grups, per mitjà de la sol·licitud degudament emplenada pel responsable dels grups.  
Lloc: Escola de la Mar de Peñíscola, Benicàssim, Burriana, València, Sagunt, Piles, Moraira, la Vila Joiosa, i Torrevieja.  
Edats mínimes: nascuts el 1996 i anteriors  
Places:   
Peñíscola: 32 Externat  
Benicàssim: 61 Externat  
Burriana: 90 Internat i externat  
Sagunt: 32 Externat  
València: 32 Externat  
Piles: 32 Internat i externat  
Moraira: 30 Internat i externat  
La Vila Joiosa: 30 Externat  
Torrevieja: 30 Externat  
Duració: 5 dies  
Incorporació: interns, el diumenge de 20.00 a 21.00 hores.   
Externs, el dilluns a les 10.00 hores.  
Final d'activitat: divendres a les 17.30 hores, aproximadament.  
Quota per persona i curs De 9 a 25 anys A partir de 26 anys  
Activitat nàutica 124 e 138 e  
Activitat nàutica amb menjar 161 e 175 e  
Activitat nàutica amb internat 229 e 287 e  
Servicis inclosos:   
Activitat: únicament, activitat nàutica   
Activitat amb menjar: activitat nàutica i dinar.  
Activitat amb internat: activitat nàutica, alimentació (pensió completa) i allotjament.  
Les modalitats de vela 2 i 3, podran ser sol·licitades únicament pels nascuts abans del 31/12/1991.   
Un dia a la mar:   
Les places vacants que no hagen sigut adjudicades a una setmana de l'inici del curs, podran ser adjudicades per mitjà de mòduls d'un dia, de dilluns a divendres i de forma directa, a les escoles de la mar de Peñíscola, Benicàssim, Burriana, Sagunt, València, Piles, Moraira, la Vila Joiosa i Torrevieja, en funció de les possibilitats tècniques de cada emplaçament.  
Objectiu: donar a conéixer als participants els esports nàutics per mitjà d'un dia de familiarització i/o millora dels coneixements ja adquirits.  
Lloc: escoles de la mar de Peñíscola, Benicàssim, Burriana, Sagunt, València, Piles, Moraira, la Vila Joiosa i Torrevieja.  
Edats mínimes: nascuts fins al 31 de desembre de 1996 i anteriors.   
Duració: 1 dia (matí i vesprada).  
Dates: De dilluns a divendres, a partir del 25 de juny fins al 15 de setembre, a Burriana i Benicàssim, i del 25 de juny al 8 de setembre, a la resta de les escoles.  
Inscripció i pagament: Les places vacants podran ser adjudicades directament en cada una de les escoles durant l'última setmana i fins a les 13:00 hores del dia anterior a la realització de l'activitat.  
Incorporació: 10:00 hores   
Final d'activitat: 17:30 hores  
Quota per persona i curs De 9 a 25 anys A partir de 26 anys  
Activitat nàutica 26 e 28 e  
Activitat nàutica amb menjar 33 e 35 e  
Servicis inclosos: Activitat: únicament activitat nàutica..   
Activitat amb dinar: activitat nàutica matí/vesprada i dinar.  
IV. ADMINISTRACIÓ DE JUSTÍCIA  
a) EDICTES I CÈDULES DE NOTIFICACIÓ  
D'INTERLOCUTÒRIES, PROVISIONS I SENTÈNCIES  
 Jutjat de Primera Instància  
 número 4 d'Elx